মোঃ ছাদেকুল ইসলাম রুবেল, গাইবান্ধা প্রতিনিধিঃআবহমান গ্রাম বাংলার ঐতিহ্যবাহী ঘোড় দৌড় প্রতিযোগিতা সোমবার বিকেলে গাইবান্ধার সাদুল্য­াপুর উপজেলার ভাতগ্রাম ইউনিয়নের কৃঞ্চপুর হাইস্কুল সংলগ্ন মাঠে অনুষ্ঠিত হয়। ভাতগ্রামের তরুণ ছাত্রনেতাদের উদ্যোগে ঘোড় দৌড় প্রতিযোগিতার চতুর্থ বাষির্কী উপলক্ষ্যে এই প্রতিযোগিতার আয়োজন করা হয়।এতে ছোট ও বড় দু’টি গ্রুপে ঘোড় দৌড় প্রতিযোগিতা অনুষ্ঠিত হয়। বিভিন্ন এলাকা থেকে আগত ছোট-বড় ২০টি ঘোড়া প্রতিযোগিতায় অংশগ্রহণ করে। ছোট ঘোড়া দৌড়ে প্রথম স্থান অধিকার করেন বগুড়ার ফরহাদ হোসেন ও দ্বিতীয় স্থান পান লাভ করে বকশিগঞ্জের শাহ আলম মিয়া। বড় ঘোড়া দৌড়ে প্রথম স্থান চতরার মনিরা আখতার এবং দ্বিতীয় স্থান লাভ করে দারিয়াপুরের শরিফুল ইসলাম।এ উপলক্ষ্যে পুরস্কার বিতরণ ও আলোচনা সভায় সভাপতিত্ব করেন ভাতগ্রাম ইউনিয়ন পরিষদের ভারপ্রাপ্ত চেয়ারম্যান এইচ আর মিলন আহম্মেদ। এতে বক্তব্য রাখেন সাদুল্যাপুর থানার ভারপ্রাপ্ত পুলিশ কর্মকর্তা মজনুর রহমান, ইউপি চেয়ারম্যান সাইদুর রহমান মুন্সি, রফিকুল ইসলাম রফিক, আসম সাজ্জাদ হোসেন পল্টন, রেজোয়ান হোসেন সুজন, সাংবাদিক মোকছেদ আলী সরকার, বদর উদ্দিন আকন্দ, আবু তালেব মন্ডল প্রমুখ। আলোচনা শেষে বিজয়ীদের মাঝে পুরস্কার হিসেবে রঙ্গীন টেলিভিশন ও মোবাইল ফোন দেয়া হয়।